armvectores/hy_wikipedia_2023 huggingface dataset:
Յակով Ֆիլատովի եկամտաբեր տուն

Յակով Ֆիլատովի եկամտաբեր տուն (ռուս.՝ Доходный дом Якова Филатова), ճարտարապետության հուշարձան, որը գտնվում է Մոսկվա քաղաքում (Ռուսաստան)։


== Պատմություն ==
Հողամասում տեղակայված են տարբեր ժամանակներում կանգնեցված երկու տներ։ Ձախ մասը, որը քառահարկ շենք է, կառուցվել և վերնակառուցվել է ճարտարապետ Էռնստ-Ռիխարդ Նիռնզեեի նախագծով 1904 թվականին։ Աջից գտնվող ճարտարապետական շինությունը կառուցվել է 1907-1909 թվականներին ճարտարապետներ Վալենտին Դուբովսկոյի և Ն. Ա. Արխիպովի նախագծով։ Այն տարբեր, ձևով և ուրվագծերով միմյանց չնմանվող ավարտներով ծավալների համատեղում է։ Շենքի ճակատները կատարված են մոդեռն ոճով։ Ճարտարապետության տեսանկյունից հետաքրքրություն են ներկայացնում ինքնատիպ ռելիեֆային նախշերով, հինգերորդ հարկի պատուհանների վերևի կերամիկական ծոփորը, ինչպես նաև անկյունային աշտարակիկի վրայի զանգանման վրանը, որն արտաքնապես հիշեցնում է գլխիվայր շրջված ըմպանակ, այդ իսկ պատճառով շինությունը հայտնի է որպես «Տուն ըմպանակի տակ»։ Առանձնատան այս ոչ պաշտոնական անվան հետ է զուգորդվում մոսկովյան մի լեգենդ, որը պատմում է, որ վաճառական Յակով Միխայլովիչ Ֆիլատովը տառապել է ալկոհոլային կախվածությունից, ինչի պատճառով գրեթե զրկվել է իր ունեցվածքից, բայց, բարեբախտաբար, ժամանակին հետ է կանգնել։ Այդ իրադարձության խորհրդանիշն էլ ծառայում է շրջված ըմպանակը շենքի տանիքում։ Վերակառուցումներից մեկի ժամանակ գմբեթը փոխարինվել է նորով, որը պակաս էսթետիկ է։
Մինչև Հոկտեմբերյան հեղափոխությունը երկու շենքերի սեփականատերը եղել է վաճառական Յակով Միխայլովիչ Ֆիլատովը, որն ունեցել է ջրմուղի և էլեկտրատեխնիկական պարագաների պահեստ։
ԽՍՀՄ-ի տարիներին շենքում տեղակայված էին կոմունալ բնակարաններ, որոնցից մեկը 1990-ական թվականներին ձեռք է բերել պատկերասրահագետ, հրապարակախոս, արտ-մենեջեր, Պերմի ժամանակակից արվեստի թանգարանի (PERMM) նախկին տնօրեն Մարատ Գելմանը։
Մինչև մեր օրերը եկամտաբեր տունը գրեթե ամբողջությամբ պահպանել է իր սկզբնական տեսքը, այն դեռևս բնակելի է։ Շենքը մշակութային ժառանգության տարածաշրջանային նշանակության հայտնաբերված օբյեկտներից մեկն է։


== Պատկերասրահ ==

		
		


== Ծանոթագրություններ ==


== Աղբյուրներ ==
Дедушкин, Алексей։ «Доходный дом Я. М. Филатова»։ Узнай Москву։ Վերցված է 2015-05-31 
««Дом под рюмкой» - доходный дом купца Я. М. Филатова (Москва)»։ Wikimapia։ Վերցված է 2015-05-31
Մոնտադաս

Մոնտադաս (պորտ.՝ Montadas), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանագի գյուղատնտեսական մարզում։ Մտնում է Էսպերանսայի գավառի կազմի մեջ։ Բնակչությունը կազմում է 4450 մարդ (2007 թվականի տվյալներով)։ Գրավում է 59 40 կմ2 տարածք։ Բնակչության խտությունը՝ 94,72 մարդ/կմ²։


== Պատմություն ==
Քաղաքը հիմնադրվել է 1917 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 6.889.247,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.458,79 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,580 (տվյալները՝ ՄԱԿ-ի զարգացման ծրագրի)։
Նիժնի Վոժոյ

Նիժնի Վոժոյ (ռուս.՝ Нижний Вожой), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պանգոդի

Անվան այլ կիրառումների համար տե՛ս՝ Պանգոդի (այլ կիրառումներ)Պանգոդի (էստ․՝ Pangodi), գյուղ Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղում բնակվում էր 99 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կեթիլարի

Կեթիլարի (վրաց.՝ კეთილარი), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 15 մետր բարձրության վրա։ Շրջկենտրոն Աբաշայից հեռու է 23 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 377 մարդ։


== Ծանոթագրություններ ==
Ուրշուլա Կելան

Ուրշուլա Կելան-Լիպեց (լեհերեն՝ Urszula Kielan–Lipiec, հոկտեմբերի 10, 1960(1960-10-10), Օտվոցկ, Մազովեցի վոյեվոդություն, Լեհաստան), լեհ նախկին մարզուհի, թեթևաթլետուհի, բարձրացատկորդուհի, օլիմպիական խաղերի արծաթե մեդալակիր 


== Կենսագրություն ==
Ուրշուլա Կելանը շուրջ երկու տասնամյակ (1974-1992) ներկայացրել է Gwardia Warszawa մարզական ակումբը։ Նրա կարիերան՝ որպես մարզուհու, գագաթնակետին է հասել 1970-ական թվականների վերջերին և 1980-ականների սկզբներին։ Այդ տարիներին նա հինգ անգամ նվաճել է Լեհաստանի չեմպիոնուհու տիտղոսը. երկու անգամ՝ բացօթյա, մարզադշտային առաջնություններում (1978, 1980), երեք անգամ էլ՝ ծածկի տակ՝ մարզադահլիճային պայմաններում (1978, 1979, 1981)։ Ընդ որում՝ ութ անգամ բարելավել է Լեհաստանի ռեկորդը բարձրացատկի բնագավառում (1978 թվականի 187 սանտիմետրից 1980 թվականին հասցնելով 195 սանտիմետրի)։
Շատերի համար էր անսպասելի Ուրշուլայի մեծ հաջողությունը 1980 թվականի մոսկովյան օլիմպիադայում, որտեղ նա գրավեց երկրորդ տեղը և նվաճեց արծաթե մեդալ՝ զիջելով միայն Իտալիայի ներկայացուցիչ Սառա Սիմեոնիին։ Այդ կերպ նա կրկնեց լեհ բարձրացատկորդուհի Յարոսլավա Յուզվիակովսկայի՝ 1960 թվականին ձեռք բերած նվաճումը։
Ուրշուլա Կելանը հաջողությունների է հասել նաև Եվրոպայի մարզադահլիճային առաջնություններում, որտեղ երեք անգամ արժանացել է բրոնզե (1978, 1980 и 1981) և մեկ անգամ էլ՝ արծաթե մեդալի (1979)։
Նա Լեհաստանի կրկնակի չեմպիոնուհի է (1978, 1980) և բազմակի մրցանակակիր։
Լեհաստանի Հանրապետության նախագահի 1999 թվականի դեկտեմբերի 14-ի հրամանագրով Ուրշուլա Կելանը պարգևատրվել է Ոսկե խաչով։


== Ռեկորդներ ==
մարզադահլիճում -  '194 սմ'  - 1981 թվականի փետրվարի 22, Գրենոբլ, Ֆրանսիա
բացօթյա, մարզադաշտում -  '195 սմ'  - 1980 թվականի մայիսի 28, Գրուձյոնձ, Լեհաստան


== Գրականություն ==
«Արխիվացված պատճենը»։ Արխիվացված է օրիգինալից 2019-04-17-ին։ Վերցված է 2020-04-24  
Urszula Kielan Bio, Stats, and Results | Olympics at Sports-Reference.com Archived 2011-04-06 at the Wayback Machine. {{{2}}}
Sports-reference.com Archived 2011-04-06 at the Wayback Machine. (անգլերեն)


== Ծանոթագրություններ ==


== Արտաքին հղումներ ==
Ուրշուլա Կելան - անձնական էջը IAAF-ում(անգլ.)
(Լեհերեն) Profil na stránkách olimpijski.pl Archived 2019-04-17 at the Wayback Machine.
Profil na sports-reference.com (անգլերեն)
Profil na www.tilastopaja.org(չաշխատող հղում) (անգլերեն)
https://www.sports-reference.com/olympics/athletes/ki/urszula-kielan-1.html Archived 2020-04-17 at the Wayback Machine.
Athletenporträt von Urszula Kielan Archived 2011-07-28 at the Wayback Machine. auf der Website des Polnischen OK
(7019) Տագայուիչան

(7019) Տագայուիչան (անգլ.՝ Tagayuichan), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 8-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 2,364645 ա. մ., առավելագույնը մոտենում է 1,9927 ա. մ. հեռավորության վրա և հեռանում 2,7366 ա. մ.։ Արեգակի շուրջ մեկ ամբողջական պտույտ է կատարում 1328,15 երկրային օրվա ընթացքում, իր ուղեծրով շարժվելով միջինում 0,271054 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7019) Տագայուիչան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիտի

Անվան այլ կիրառումների համար տե՛ս՝ Կիտի (այլ կիրառումներ)Կիտի (հուն․՝ Κίτι), գյուղ Կիպրոսի Հանրապետության հարավում՝ Լառնակայի շրջանում։ Ըստ 2011 թվականի մարդահամարի՝ գյուղի բնակչությունը կազմում է 4,252 մարդ։


== Կլիմա ==
Կլիման բարեխառն է, ամռանը՝ մերձարևադարձային։ Բնութագրվում է ցուրտ ձմեռներով և տաք ամառներով։ Գյուղի կլիմայի ձևավորման գործում նպաստավոր դեր ունի Միջերկրական ծովը և այդ պատճառով էլ երբեմն գյուղի կլիման անվանում են միջերկրածովային։


== Բնակչություն ==


== Ծանոթագրություններ ==
Սեմենովկա (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ ՍեմենովկաՍեմենովկա (ուկրաիներեն՝ Семенівка), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Սեմենովկա գյուղում բնակվում էր 339 մարդ։ Բնակավայրը զբաղեցնում է 1239 կմ² տարածք։ Բնակչության խտությունը կազմում էր 273,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալե (այլ կիրառումներ)

Ալե, կարող է վերաբերել՝

Ալե - կոմունա Իտալիայում, գտնվում է Պիեմոնտ մարզի Թուրին գավառում
Ալե - համայնք Ֆրանսիայում, որը գտնվում է Միջին Պիրենեյան մարզի Արյեժ գավառում
Դիմիտրովա (գյուղ, Լոզովայայի քաղաքային խորհուրդ)

Անվան այլ կիրառումների համար տե՛ս՝ ԴիմիտրովաԴիմիտրովա (ուկրաիներեն՝ Димитрова), գյուղ Ուկրաինայի Խարկովի մարզի Լոզովայայի քաղաքային խորհուրդում։ ՈՒՎՏԿՕԴ կոդը՝ 6311090103:


== Աշխարհագրական դիրք ==
Դիմիտրովա գյուղը գտնվում է Լոզովայա քաղաքի մոտ։ Գյուղի միջով անցնում է T-2107 ավտոճանապարհը։ Գյուղի կողքով անցնում են մի քանի երկաթուղային ճյուղեր։


== Անվան ծագումնաբանություն ==
Ուկրաինայի տարածքում գտնվում է երեք բնակավայր Դիմիտրովա անվանումով։


== Պատմություն ==
Գյուղը հիմնադրվել է 1936 թվականին։


== Տնտեսություն ==
Գյուղում գործում է Լոզովյան դարբնա-մեխանիկական գործարանը։


== Բնակչություն ==
2001 թվականի տվյալներով Դիմիտրովա գյուղի բնակչությունը կազմում էր 270 (130 տղամարդ/140 կին) մարդ։ Բնակչության խտությունը կազմում էր 567,23 մարդ/կմ²։ Բնակավայրը զբաղեցնում է 0,476 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ։ (ուկր.)
Հակոն (Նորվեգիայի թագաժառանգ)

Նորին թագավորական մեծություն թագաժառանգ Հակոն (մկրտության անունը՝ Հակոն Մագնուս, (նորվ.՝ Haakon Magnus, հուլիսի 20 1973, Օսլո), Նորվեգիայի թագաժառանգ, Նորվեգիայի Հարալդ V թագավորի և Նորվեգիայի Սոնյա թագուհու որդին։ Շլեզվիգ-Գոլշթեին-Զոնդենբուրգ-Գլյուկսբուրգ դինաստիայի ներկայացուցիչ։


== Կենսագրություն ==
Հակոն Մագնուսը հաճախել է սովորական մանկապարտեզ և միջնակարգ դպրոց, որից հետո տեղափոխվել է քրիստոնեական գիմնազիա։ Այն ավարտել է 1992 թվականին։ Թագաժառանգ է դարձել 1991 թվականի հունվարի 17-ին, երբ թագադրվել է իր հայրը։ 1991 թվականի հուլիսի 20-ին առաջին անգամ մասնակցել է ազգային խորհրդի նիստին, իսկ նույն թվականի հուլիսի 22-ին, թրկրից թագավորի բացակայության կապակցությամբ, առաջին անգամ գլխավորել է ազգային խորհրդի նիստը։
1992 թվականին Հակոնը ընդունվել է Ստավանգերի Ռազմածովային պատրաստության դպրոցը, որտեղից էլ տեղափոխվել է Հորթենիի Ռազմածովային ուժերի ուսումնարան։ Զինվորական ծառայությունը անցկացրել է ռազմածովային ուժերում, սակայն զինվորական կարիերան չի շարունակել։ Այնուհետև ԱՄՆ-ում ստացել է հասարակական-քաղաքական գիտությունների բակալավրիկոչում։ 2001 թվականին աշխատանքի է անցնում Նորվեգիայի արտաքին գործերի նախարարությունում։
Մասնակցել է Լիլիհերմենի օլիմպիադիային, դառնալով ջահակիր և վառել օլիմպիադիայի գլխավոր ջահը։
2003 թվականին թագաժառանգ Հակոնը առաջարկություն է ստանում դառնալու ՄԱԿ-ի «Բարի կամքի դեսպան» (UNDP): Նորվեգական հեռուստառադիոհաղորդումների լուրերի համաձայն՝ Հակոնը 2003 թվականի հոկտեմբերի 15-ին շնորհակալություն է հայտնել նման բարձր առաքելություն իրեն վստահելու համար և ընդունել է առաջարկը մեկ տարի ժամկետով։


== Ընտանիք ==
2001 թվականի օգոստոսի 25-ին թագաժառանգ Հակոնը ամուսնացել է Մետե Մարիտի Թեսեմ Հյոյբիի հետ։ Ամուսնական արարողությունը անցկացվել է մայրաքաղաք Օսլոյի Մայր տաճարում։
2004 թվականի հունվարի 21-ին ծնվում է թագաժառանգ Հակոնի և Մետե Մարիտի դուստր Ալեքսանդրա Ինգրիդը, ով հանդիսանում է Նորվեգիայի թագի թագաժառանգը։
2005 թվականի դեկտեմբերի 3-ին ծնվում է թագաժառանգ Հակոնի և Մետե Մարիտի ոդրին՝ Մագնուս Սվերեն։ Նա թագը ժառանգորդների ցուցակում երրորդն է իր հորից և քրոջից հետո։
Թագաժառանգ Հակոնը ունի նաև որդեգրած մեկ որդի՝ Մարիուսը, ով հանդիսանում է Մետե Մարետի և Բորգ Մորտենի որդին։ Մարիուսը ծնվել է 1997 թվականին և չի մասնակցում գահի ժառանգման գործընթացին։


== Հետաքրքրություններ ==
Թագաժառանգ Հակոնը սիրում է զբաղվել սպորտով։ Հիանալի տիրապետում է դահուկավազքին, վարում է արագընթաց մոտորանավակ, երբեմն էլ թռչում պարապլանով։ Շատ է սիրում թատրոն և հաճախակի խորհուրդ է տալիս այցելել Հենրիկ Իբսենի թատրոն։


== Պատվավոր կոչումներ ==
2010 թվականին թագաժառանգ Հակոնը արժանացել է Ղազախստանի Լ.Ն.Գումիլևայի անվան Եվրասիական ազգային համալսարանի պատվավոր պրոֆեսորի կոչման։


== Պարգևներ ==
Նորվեգիայի պարգևներ
Ֆիլիպպո Աբբիատի

ֆիլիպպո Աբբիատի (իտալերեն՝ Filippo Abbiati, մայիսի 3, 1640(1640-05-03)[…], Միլան, Իտալիա - հոկտեմբերի 8, 1715(1715-10-08)[…], Միլան, Միլանի դքսություն), իտալացի նկարիչ Լոմբարդյան դպրոց։
Նա եղել է Պանֆիլո մականունով Կառլո Ֆրանչեսկո Նուվոլոնեի աշակերտը, որը պատկանում էր Միլանի արվեստի դպրոցին։ Խոնավ հողի վրա նկարելը (որմնանկար) առանձնանում էր կատարման արագությամբ։ Շատ է աշխատել, զգալի ժառանգություն է թողել երեխաներին։
Աբբիատիի դպրոցից դուրս են եկել շատ տաղանդավոր նկարիչներ, որոնք մեծ հեղինակություն են ունեցել։ Նրանցից լավագույններն էին Պիետրո Մաջին ( Պիետրո Մագի ) և Ջուզեպպե Ռիվոլան ( Ջուզեպպե Ռիվոլա ')։ Գրեթե ոչինչ հայտնի չէ Աբբիատիի կյանքի ու գործունեության մասին 1700 թվականից հետո և մինչև նրա մահը։ Մահացել է 1715 թվականին Միլանում .


== Նկարչություն ==
Որմնանկարներ սարոնյան եկեղեցում։ «Страдания св. Александра» и (на своде) «Проповедь Иоанна Крестителя» (1677).«Սբ. Ալեքսանդրի տառապանքը» և «Հովհաննես Մկրտչի քարոզը»(1677)։


== Ծանոթագրություններ ==


== Արտաքին հղումներ ==
Виппер Б. Р. Проблема реализма в итальянской живописи XVII—XVIII веков. — М.: Искусство, 1966. — С. 134.
Լյուբլինո (այլ կիրառումներ)

Լյուբլինո, կարող է վերաբերել՝

Լյուբլինո - գյուղ Ուկրաինայի Նիկոլաևի մարզի Բերեզանկայի շրջանում
Լյուբլինո - գյուղ Ռուսաստանի, Նովգորոդի մարզի Պոդդորսկի շրջանի կազմում
Սենտ Տյուլ

Սենտ Տյուլ (ֆր.՝ Sainte-Tulle, օքս.՝ Santa Túlia), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Հարավարևելյան Մանոսկ կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04197։


== Բնակչություն ==
Համայնքի բնակչությունը 2008 թվականին կազմում էր 695 մարդ։


== Տնտեսություն ==
2007 թվականի տվյալներով 1976 աշխատունակ տարիքի մարդկանցից (15-64 տարեկան) 1404-ը տնտեսապես ակտիվ էին, 572-ը անգործ (ակտիվության ցուցանիշը 71,1 %, 1999 թվականին եղել է՝ 66,6 %)։ 1404 աշխատունակ բնակիչներից 1273-ը աշխատում էին (715 տղամարդ և 558 կին), անաշխատանք էին 131-ը (70 տղամարդ և 61 կին)։ 572 անգործ մարդկանցից 170-ը աշակերտներ կամ ուսանողներ են, 147-ը թոշակառու, 255-ը չէին աշխատում այլ պատճառներով։


== Տեսարժան վայրեր ==
Նոտր Դամ դը Բովուար եկեղեցի (1587 թիվ)
Ժամացույցով աշտարակ (1544 թիվ)
Թատրոնի շենք


== Պատկերասրահ ==

		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Սենտ Տյուլ» (ֆրանսերեն)։ Արխիվացված օրիգինալից 2012-11-24-ին։ Վերցված է 2012-9-1 
«Սենտ Տյուլ» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-13
Եկատերինա Վասիլևա (դերասանուհի)

Անվան այլ կիրառումների համար տե՛ս՝ Եկատերինա Վասիլևա (այլ կիրառումներ)Եկատերինա Նիկոլաևնա Վասիլևա (ռուս.՝ Екатери́на Никола́евна Васи́льева, օգոստոսի 16 (28), 1829, Մոսկվա, Ռուսական կայսրություն - ապրիլի 27, 1877(1877-04-27), Բեռն, Շվեյցարիա), ռուս դերասանուհի։ 


== Կենսագրություն ==
Եկատերինա Լավրովան ծնվել է 1829 թվականի օգոստոսի 16(28)-ին Մոսկվայում, երգիչներ Նիկոլայ Վլադիմիրովիչ և Դարյա Մատվեևնա Լավրովների ընտանիքում։ Սովորել է տիկին Դեբոշի պանսիոնում։ 1843 թվականին ընդունվել է Մոսկվայի թատերական ուսումնարան։
Եկատերինա Նիկոլաևնան ամուսնացել է Սերգեյ Վասիլևի հետ։ Նրանց դուստրերը՝ Նադեժդան (ամուսնու ազգանունով՝ Տանեևա (22 հոկտեմբերի (3 նոյեմբերի), 1852 – 4 նոյեմբերի, 1920) և Վերան (ամուսնու ազգանունով՝ Պոպովա, 11(23) դեկտեմբերի, 1854 – 11(24) հուլիսի, 1905), հետևել են ծնողներին ու շարունակել դերասանական դինաստիան։
1845 թվականին Եկատերինա Վասիլևան նշել է իր նորամուտը Փոքր թատրոնի բեմում՝ կատարելով Գաբրիելայի դերը Էժեն Սկրիբի «Ճգնավոր աղջիկը» պիեսի բեմադրության մեջ։
1846 թվականի վերջին Ալեքսանդրինսկի թատրոն թատրոնի բեմում կատարել է Միրանդոլինայի դերը «Միրանդոլինա, կամ սպիտակ մոզեր մորուքի մեջ» ներկայացման մեջ։ 1847 թվականին ընդունվել է Ալեքսանդրինսկի թատրոնի թատերախումբ։
1863 թվականի հոկտեմբերի 14-ին՝ Եկատերինա Նիկոլաևնա Վասիլևայի բենեֆիսին առաջին անգամ բեմադրվել է Ալեքսանդր Օստրովսկու «Եկամտաբեր պաշտոն» պիեսը։
1872 թվականի հունվարի 13-ին, երբ Փոքր թատրոնում նշվել է Եկատերինա Վասիլևայի բենեֆիսը նրա բեմական գործունեության 25-ամյակի առթիվ, ռեժիսոր Ա․ Բոգդանովը բեմադրել է Իվան Տուրգենևի «Մեկ ամիս գյուղում» պիեսը։
Եկատերինա Լավրովա-Վասիլևան մահացել է 1877 թվականի ապրիլի 27-ին Բեռնում (Շվեյցարիա), որտեղ բուժվում էր թոքախտից։ Թաղվել է Վագանկովյան գերեզմանատանը։


== Արվեստ ==
«Խելքից պատուհաս», Ալեքսանդր Գրիբոյեդով – Սոֆյա
«Женский ум лучше всяких дум», Ալֆրեդ դը Մյուսե – տիկին Լերու
«Ամեն իմաստունի մեջ պարզություն կա», Ալեքսանդր Օստրովսկի – Մամաևա
«Մեկ ամիս գյուղում», Իվան Տուրգենև - Նատալյա Պետրովնա


== Ծանոթագրություններ ==


== Արտաքին հղումներ ==
И. Б—ов. Лаврова-Васильева, Екатерина Николаевна // Русский биографический словарь : в 25 томах. — СПб.—М., 1896—1918.
Գուրգեն Շաքարյան

Գուրգեն Անդրեասի Շաքարյան (նոյեմբերի 7, 1908(1908-11-07), Բաքու, Ռուսական կայսրություն - 1990), հայ խորհրդային անասնաբույժ-մանրէաբան։ Անասնաբուժական գիտությունների դոկտոր (1946), պրոֆեսոր (1946), ՀԽՍՀ գիտությունների վաստակավոր գործիչ (1965)։


== Կենսագրություն ==
1932 թվականին ավարտել է Անդրկովկասի անասնաբուժական (այժմ՝ Երևանի անասնարածական-անասնաբուժական) համալսարանը։ 1934 թվականից աշխատում է նույն ինստիտուտում։ 1938 թվականից մանրէաբանության և վիրուսոլոգիայի ամբիոնի վարիչն է, միաժամանակ, 1942-1955 թվականներին՝ տնօրեն։ 1941-1942 թվականներին եղել է Հայկական անասնաբուժության ԴՀԻ-ի տնօրեն։
Գիտական աշխատանքները վերաբերում են գյուղատնտեսական կենդանիների մի շարք վարակիչ հիվանդությունների, անտիբիոտիկների ազդեցության, իմունիտետի և այլ խնդիրներին։ ԽՍՀՄ-ում առաջինն է նկարագրել ոչխարների վարակիչ ինկտինան, Անդրկովկասում՝ խոշոր եղջերավորների լեպտոսպիրոզը, ՀԽՍՀ-ում՝ ոչխարների ստաֆիլակոկային հիվանդությունները։ Կարևոր են նաև բրուցելոզի պատճառագիտության, էպիզոստոլոգիայի, բուժման և կանխարգելման, թեյի սնկի մշակույթի, իմունիտետի վրա անտիբիոտիկների ազդեցության հարցերին նվիրված աշխատանքները։ Պարգևատրվել է «Պատվո նշան» 2 շքանշանով և մեդալներով։ ԽՄԿԿ անդամ 1941 թվականից։


== Երկեր ==
Թեյի սնկի կուլտուրան և նրա կիրառումը անասնապահության մեջ, Երևան, 1959 (համահեղինակ)։
Անտիբիոտիկներիօգտագործումը անասնապահության մեջ , Երևան, 1961 (համահեղինակ)։
Միկրոօրգանիղմների դերը անասնապահության մեջ, Երևան, 1964։
(4161) Ամասիս

(4161) Ամասիս (անգլ.՝ Amasis), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,070956 ա. մ., առավելագույնը մոտենում է 2,7925 ա. մ. հեռավորության վրա և հեռանում 3,3494 ա. մ.։ Արեգակի շուրջ մեկ ամբողջական պտույտ է կատարում 1965,66 երկրային օրվա ընթացքում, իր ուղեծրով շարժվելով միջինում 0,183144 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4161) Ամասիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վորոբի (գյուղ, Սմոլենսկի շրջան)

Անվան այլ կիրառումների համար տե՛ս՝ ՎորոբիՎորոբի (ռուս.՝ Воробьи), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարոշլիգեթ

Վարոշլիգեթ (հունգ.՝ Városliget, բառացի՝ քաղաքային այգի, քաղաքային մարգագետին), զբոսայգի Բուդապեշտում՝ հերոսների հրապարակի հարևանությամբ։ Բուդապեշտցիների և Հունգարիայի մայրաքաղաքի հյուրերի զբոսավայրն է։


== Պատմություն ==

Վարոշլիգեթի տեղում նախկինում եղել է Մատյաշ Հունյադի արքայի որսավայրը, որը դժվարանցանելի, աղքատիկ բուսականությամբ ճահճային տեղանք էր Դանուբի ափին։ Լեոպոլդ I-ի օրոք տարածքը դարձել է արոտավայր։ 1799 թվականին Մարիա Թերեզան հրամայել է չորացնել ճահիճները և ծառեր տնկել։ Անցկացվել է նաև ջրանցքների ցանց։ Ներկայումս Վորոշլիգեթ այգում, որի մակերեսը 1,2 կմ² է, աճում է մոտ 7,000 ծառ, այդ թվում՝ նաև հազվագյուտ տեսակներ ու շատ հին ծառեր։
Վորոշլիգեթ այգին ունի մի քանի արհեստական լճակներ, որոնցից մեկի մոտ հառնում է Վայդահունյադ ամրոցը։ Ամրոցը կառուցվել է 1896 թվականին հունգարացիների հայրենիքի հիմնադրման 1,000-ամյակի առիթով։ Ամրոցը նախագծել է ճարտարապետ Իգնաց Ալպարը։ Սկզբնական շրջանում այն եղել է փայտյա դեկորացիա ներկայացումների համար, իսկ 1904 թվականին կառուցվել է քարե շինություն։ Ամրոցի նախագծում Ալմարը ներառել է Հունգարիայի 21 հայտնի կառույցների տարրեր, այդ թվում՝ Տրանսիլվանիայի Վայդահունյադ ամրոցի, Շեգեշվարի ամրոցի, Կատալինայի ամրոցի Բրաշով աշտարակի, Յակայի եկեղեցու և մի շարք այլ եկեղեցիների ու աշտարակների։ Իգնաց Ալպարի արձանը կանգնեցված է Վայդահունյադ ամրոցի մուտքի մոտ։ Արդյունքում ամրոցը ներառել է ճարտարապետական տարբեր ոճեր՝ ռոմանական, գոթական, վերածննդի, բարոկկոյի։ Վայդահունյադի թևերից մեկում տեղավորված է աշխահում առաջին Գյուղատնտեսական թանգարանը։
Վարոշլիգեթ այգում են տեղակայված Սեչենյիի ջրավազանը, մայրաքաղաքային կրկեսը, կենդանաբանական այգին, Տրանսպորտի թանգարանը, ինչպես նաև Բուդապեշտի հայտնի «Հունդել» ռեստորանը, որն արդեն 150 տարեկան է։


== Այգու նախագիծ ==
Զբոսայգում ընդգրկված են հետևյալ օբյեկտները․


== Ծանոթագրություններ ==


== Գրականություն ==
Венгрия. Издательство «Вокруг света», 2009 ISBN 978-5-98652-226-5
Михаэль Херл. Будапешт. Издательство Polyglott, 1996 ISBN 5-88395-021-3


== Արտաքին հղումներ ==
Վարոշլիգեթ՝ Բուդապեշտի քաղաքային այգի
Կաստիլյեխա դե Գուսման

Կաստիլյեխա դե Գուսման (իսպ.՝ Castilleja de Guzmán), մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Տարածքը կազմում է 2 կմ2։ Բնակչությունը՝ 2846 մարդ (2010 թվականի տվյալներով)։ Պրովինցիայի վարչական կենտրոնից գտնվում է 7 կմ հեռավորության վրա։


== Ժողովրդագրություն ==


== Արտաքին հղումներ ==
Castilleja de Guzmán
Información de Castilleja de Guzmán Archived 2008-04-01 at the Wayback Machine.
Web del Partido Andalucista de Castilleja de Guzmán Archived 2016-10-06 at the Wayback Machine.
Կիրովո (գյուղ, Նեմիրովի շրջան)

Անվան այլ կիրառումների համար տե՛ս՝ ԿիրովոԿիրովո (ուկրաիներեն՝ Кірове), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Կիրովո գյուղում բնակվում էր 1 452 մարդ։ Բնակավայրը զբաղեցնում է 6,28 կմ² տարածք։ Բնակչության խտությունը կազմում էր 231,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արկադի Մաղդասյան

Արկադի Արտեմի Մաղդասյան (դեկտեմբերի 14, 1911(1911-12-14), Դոնի Ռոստով, Դոնի զորքի մարզ, Ռուսական կայսրություն - մարտի 26, 1978(1978-03-26), Մոսկվա, ԽՍՀՄ), կրկեսի հայ արտիստ, ակրոբատ։ ՀԽՍՀ վաստակավոր արտիստ (1965)։


== Կենսագրություն ==
Արկադի Մաղդասյանը ծնվել է Դոնի Ռոստովում։ Կրկեսում աշխատել է 1929 թվականից։ «4 Ալվա» կրկեսային կոլեկտիվում մասնակցել է «Ակրոբատիկական բուրգ» համարին, 1933-1956 թվականներին (ընդհատումով) հանդես է եկել ակրոբատ Կ. Յուգովի հետ։ 1956 թվականից եղել է Հայկական կրկեսի արտիստ։ Ակրոբատներ Ա. Մինասյանի, Մ. Մանուկյանի հետ ստեղծել է «Բրոնզե մարդիկ» խմբային համարը, որի ժամանակ քանդակային կոմպոզիցիաներով ներկայացվել են անտիկ ռազմիկների պայքարի տեսարաններ։


== Տես նաև ==
Հայկական կրկեսի կոլեկտիվ


== Գրականություն ==
Гуревич 3.Б., О жанрах советского цирка, М., 1977
Уразов И., Акробаты под куполом, «Сов. эстрада и цирк», 1964, № 6
Шахназарян В., Знакомьтесь - цирк "Ереван", "Сов. эстрада и цирк", 1963, № 3


== Ծանոթագրություններ ==
Միքայել Տերյան

Միքայել Նիկիտայի Տերյան (հուլիսի 14, 1905(1905-07-14), Մոսկվա, Ռուսական կայսրություն - հոկտեմբերի 13, 1987(1987-10-13), Մոսկվա, ԽՍՀՄ), հայ դիրիժոր, ալտահար, մանկավարժ, ՀԽՍՀ ժողովրդական արտիստ (1945), պրոֆեսոր (1944)


== Կենսագրություն ==
1929 թվականին ավարտել է Մոսկվայի կոնսերվատորիան (պրոֆեսորներ Գ. Դուլով և Կ. Մոստրաս)։ Կոմիտասի անվան քառյակի հիմնադիրներից է և 1924-1936 և 1938-1947 թվականներին՝ ալտահարը։ 1935 թվականից դասավանդել է Մոսկվայի կոնսերվատորիայում, 1944 թվականից՝ ամբիոնի վարիչ։ 1948-1953 թվականներին եղել է Մոսկվայի մարզային ֆիլհարմոնիայի սիմֆոնիկ, 1965-1966 թվականներին՝ Հայասատնի պետական ֆիլհարմոնիկ նվագախմբի գեղարվեստական ղեկավար և գլխավոր դիրիժոր։ Ելույթներ է ունեցել Դ. Օյստրախի, Լ. Օբորինի և Ս. Կնուշևիցկու հետ տարբեր անսամբլներում։ Եղել է Մոսկվայի Մեծ թատրոնի ալտերի խմբի կոնցերտմայստերը։ 1961 թվականին հիմնադրել է Մոսկվայի կոնսերվատորիայի ուսանողական կամերային նվագախումբը՝ հյուրախաղերով հանդես գալով Եվրոպայի և Լատինական Ամերիկայի երկրներում։


== Մրցանակներ ==
ՀԽՍՀ պետական մրցանակ (1946)
Հ. Ֆոն Կարայանի անվան միջազգային մրցույթի 1-ին մրցանակ (1970)


== Ծանոթագրություններ ==
Ժողովածու (1261)

Ժողովածու (1261), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1261 թվի տակ։ Ձեռագիրը գրվել է 1725 թվականին Սահակ Երզնկացի գրիչի կողմից, Երուսաղեմում։ Ստացողը եղել է Սահակ Երզնկացին։ Գրված է թղթի վրա, որը ունի 21․5X16 չափս։ Ձեռագիրը կազմված է 356 թերթից։ Գրված է երկսյուն, միասյուն, նոտրգիր։ Ունի կիսախորան, լասանցազարդ մանրանկարներ։ Պահպանակը ունի թուղթ 4 էջ, գրված է՝ թղթի վրա՝ ուղղագիծ երկաթագիրով։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 342բ, հետագայի՝ պահպանակ Ա, Գ (1792 թ․), 342 բ (1798 թ․), կնիք՝ 6ա (1781 թ․ Ղունկիանոս վարդապետ)։


== Բովանդակություն ==
Գր․ Տաթևացւոյ Մեկնութիւն Մատթէի։
Մատթ․ Ջուղայեցւոյ Հաւաքումն ի Ղուկաս գլխոյ։
Քարոզք (Գր․ Տաթևացի, անանուն)։
Վասն ղագաք ներկելոյ։
Վասն մուր շինելոյ։


== Ծանոթագրություններ ==
Ինդոնեզական թատրոն

Ինդոնեզական թատրոն երկարատև ժամանակաշրջանում կազմավորվել է բեմական տարբեր ինքնատիպ արտահայտչամիջոցներով օժտված ավանդական թատրոն։ Դիմակների թատրոնում դերասանները հանդես են գալիս դիմակներով և կիրառում մնջախաղի ու պարի արտահայտչամիջոցներ (հիշվում էդ 9-րդ դարից)։ Հանրահայտ են նաև ստվերների թատրոնը (11-րդ դարից) և հարթ փայտե տիկնիկների թատրոնը։ 19-20-րդ դարերի սահմանագծում ձևավորվել է նաև ժամանակակից թատրոնը՝ կետոպրակ և լուդրուկ, որոնք ավանդական արտահայտչամիջոցները զուգորդում են եվրոպականին։ Կազմակերպվել են նաև արդի եվրոպական թատրոնին ավելի մոտ թատերախմբեր, որոնց խաղացանկում ազգային դրամատուրգներից բացի ներկայացվում են Հ. Իբսենի, Ա. Չեխովի և ուրիշների գործերը։
Կաղապար:Ինդոնեզիա-անավարտ
Հեշատ

Հեշատ, գյուղ Արևմտյան Հայաստանում, Բիթլիսի վիլայեթի Բարվարի գավառակում։ Գտնվում է Մոկս գյուղաքաղաքից 20 կմ հարավ, Արևելյան Տիգրիսի աջ կողմում։


== Բնակչություն ==
XIX դարի վերջին ուներ 25, իսկ 1909 թվականին՝ 15 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Էսհեն

Էսհեն, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ալ-Ջուբեյհա

Ալ-Ջուբեյհա (արաբ․՝ الجبيهة‎‎‎‎), քաղաք Հորդանանի Թագավորության հյուսիս-արևմուտքում՝ Ամմանի մարզում։ Համարվում է հյուսիսարևմտյան Հորդանանի արդյունաբերական կենտրոնը։
Քաղաքը գտնվում է ծովի մակարդակից մոտ 972 մետր բարձրության վրա։ Կլիման մեղմ է, մերձարևադարձային։ Կլիմայի բնութագրիչներն են տաք, չորային կլիման՝ տաք ամառներով և մեղմ ձմեռնրով։


== Բնակչություն ==
Ըստ 2004 թվականի Հորդանանի կենտրոնական բյուրոյի մարդահամարի տվյալների, Ալ-Ջուբեյհա քաղաքի բնակչությունը կազմում է 61 949 մարդ։ Բնակչության մեծամասնությունը արաբներն են, որոնք խոսում են արաբերենով և դավանում իսլամ։


== Ծանոթագրություններ ==


== Արտաքին հղումներ ==
Satellite map at Maplandia.com
Search for Al Jubayhah in the MSN Encarta atlas Archived 2008-04-21 at the Wayback Machine.
Անստաս

Անստաս, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հիլգերտսհաուզեն Տանդերն

Հիլգերտսհաուզեն Տանդերն (գերմ.՝ Hilgertshausen-Tandern), կոմունա Գերմանիայում, Բավարիա երկրամասում։
Գտնվում է Վերին Բավարիա վարչական շրջանի ենթակայության ներքո։ Մտնում է Դախաու շրջանի կազմի մեջ։ Բնակչությունը 3158 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 28,64 կմ² տարածք։ Պաշտոնական կոդը՝ 09 1 74 147։
Կոմունան ստորաբաժանվում է 26 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք
Դոբրայա Կրինիցա

Դոբրայա Կրինիցա (ուկրաիներեն՝ Добра Криниця), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1864 թվականին։
2001 թվականի տվյալներով Դոբրայա Կրինիցա գյուղում բնակվում էր 687 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիգրան Նազարյան

Տիգրան Հակոբջանի Նազարյան (սեպտեմբերի 29, 1858(1858-09-29), Շուշի, Շամախիի նահանգ, Ռուսական կայսրություն - սեպտեմբերի 14, 1926(1926-09-14), Թիֆլիս, ԱԽՖՍՀ, ԽՍՀՄ), հայ խմբագիր, հրատարակիչ, հասարակական գործիչ։


== Կենսագրություն ==
Տիգրան Նազարյանը ծնվել է 1858 թվականին Արցախի Շուշի քաղաքում։ Սովորել է Շուշիի Գալուստ Փափազյանի մասնավոր դպրոցում։ 1879 թվականին Շուշիում հիմնել է հրատարակչական գրասենյակ։
1881 թվականին տեղափոխվել է Թիֆլիս, որտեղ հրատարակել է «Աղբյուր» մանկապատանեկան ամսագիրը, «Տարազ» շաբաթաթերթը` հավելվածներով, «Կովկասի առավոտ» (1907) և այլ թերթեր, գրքեր, օրացույցներ, տարեցույցներ, ժողովածուներ, պիեսների («Ճըպատըդ քոլադ կտրի», 1887, «Արոզա», 1913), ակնարկների, հրապարակախոսական հոդվածների հեղինակ է։
1907 թվականին գրականագետների, արվեստագետների և խաղաղության միջազգային ընկերակցության Լիսաբոնում կազմակերպված ցուցահանդեսում ներկայացրել է 5-րդ դարի հայ պատմիչների հրատարակված գործերը, ընտրվել այդ կազմակերպության պատվավոր անդամ։ 1915 թվականին Թիֆլիսում բացել է «Հրատապ սփոփանք մայր հայաստանցիներին» որբախնամ ապաստանը, «Վասպուրական դպրոց» մանկապարտեզը։ 1919 թվականին մեկնել է Եվրոպա, որտեղ թղթակցել է «Ապագա» (Փարիզ) և այլ թերթերի, հրատարակել «Թիքա» գրական երկերի ժողովածուն (Լայպցիգ, 1922)։ 1925 թվականին վերադարձել է հայրենիք, Ղարաբաղի վերաշինության նպատակով կազմակերպել Ղարաբաղի օգնության կոմիտե։


== Երկեր ==
Խօսք և գործ, Թիֆլիս, 1914։


== Գրականություն ==
Նազարյան Ս., Տիգրան Նազարյանի կյանքը և գործունեությունը, «Տեղեկագիր ՀՍՍՀ ԳԱ, հաս. գիտ.», 1965, №3:
Տիգրան Նազարյանի նամակները Կոստանդին Մելիք-Շահնազարյանին, ԼՀԳ, 1991, №4:


== Ծանոթագրություններ ==
Լինկոլն շրջան (Օրեգոն)

Անվան այլ կիրառումների համար տե՛ս՝ Լինկոլն շրջան (այլ կիրառումներ)Լինկոլն շրջան (անգլ.՝ Lincoln County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 2.538 կմ² է, բնակչությունը՝ 46.034 մարդ (2010 թ. տվյալներով)։ Շրջկենտրոնն է Նյուպորտ բնակավայրը։ Կազմավորվել է 1893 թ.։
Հայերի ցեղասպանությունը ըստ երիտթուրքերի դատավարության փաստաթղթերի

«Հայերի ցեղասպանությունը ըստ երիտթուրքերի դատավարության փաստաթղթերի», ժողովածու, որն ընդգրկում է 1919-20 թվականներին Կոստանդնուպոլսում տեղի ունեցած երիտթուրքական «Միություն և առաջադիմություն» («Իթթիհաթ վե Թերաքքի») կուսակցության ղեկավար գործիչների դատավարության այն փաստաթղթերը, որոնք վերաբերում են արևմտահայերի տեղահանությանը և ցեղասպանությանը՝ Առաջին համաշխարհային պատերազմի (1914-18) ժամանակ։ Նյութերը վերցված են 1919-20 թվականներին Պոլսում հրատարակվող «Թաքվիմի վեքայի» («Իրադարձությունների օրացույց») թուրքական պաշտոնաթերթի հավելվածից։
Ժողովածուն կազմված է առաջաբանից և երեք մասից։ Աոաջաբանում համառոտ տրված են հայերի ցեղասպանության իրագործման պատմությունը և 1919 թվականի Երիտթուրքերի դատավարության ընթացքը։ Առաջինին մասում տրված են երիտթուրքական կառավարության ղեկավարների և «Միություն և առաջադիմություն» կուսակցության ԿԿ անդամների, 2-րդ մասում՝ կուսակցության շրջանային պատասխանատու քարտուղարների և պաշտոնյաների, 3-րդ մասում՝ Յոզղատի, Տրապիզոնի, Բյոյուքդերեի և Խարբերդի տեղահանությունն ու կոտորածները կազմակերպողների դատավարության նյութերը։
Ժողովածուն պարունակում է նաև ամփոփումներ ռուսերեն և անգլերեն լեզուներով, դատավարության նյութերի լուսապատճեններ։
Ժողովածուի նյութերն ապացուցում են, որ արևմտյան Հայաստանում և Օսմանյան կայսրությունում կատարված հայերի ցեղասպանությունը պետական մակարդակով մշակված և կազմակերպված գործողություն էր։


== Գրականություն ==
«Հայերի ցեղասպանությունը ըստ երիտթուրքերի դատավարության փաստաթղթերի», աոաջաբանը, թարգմանական և ծանոթագրությունները՝ Ա. Հ. Փափազյանի, Ե., 1988։
Իեն Հոլմ

Սըր Իեն Հոլմ (անգլ.՝ Ian Holm, սեպտեմբերի 12, 1931(1931-09-12), Goodmayes, Էսեքս, Միացյալ Թագավորություն - հունիսի 19, 2020(2020-06-19), Լոնդոն, Մեծ Լոնդոն), անգլիացի դերասան, BAFTA մրցանակի և «Թոնի» թատերական մրցանակի դափնեկիր։ Հայտնի է «Հինգերորդ տարրը», «Դժոխքից», «Օտարը» ֆիլմերում, ինչպես նաև Փիթեր Ջեքսոնի «Մատանիների տիրակալը» և «Հոբիթ» եռապատումներում դերակատարմամբ։


== Կենսագրություն ==
Իեն Հոլմ Քաթբերթը ծնվել է 1931 թվականի սեպտեմբերի 12-ին Մեծ Բրիտանիայի Գուդմեյզ քաղաքում, 1950 թվականին ընդունվել է Դրամատիկական արվեստի թագավորական ակադեմիա, իսկ 1953 թվականին մեկնել է բանակ։ Բազմիցս խաղացել է բրիտանական բեմերում, ձեռք է բերել տաղանդավոր դերասանի համբավ, իսկ 1967 թվականին մասնակցել է Նյու Յորքի թատրոնում «Վերդառնալով տուն» ներկայացմանը։ Կինոյում Հոլմն առաջին անգամ նկարահանվել է 1958 թվականին, «Աղջիկը ծովի մոտ» ֆիլմում։ Նկարահանվել է ավելի քան 110 դերերում (առավելապես երկրորդ պլանի), որոնցից առանձնանում են հետևյալները՝ «Օտարը» (1979), «Ժամանակի ավազակները» ֆիլմում Նապոլեոն (1981), «Բրազիլիա» ֆիլմում պարոն Կուրցման (1985), «Հինգերորդ տարրը» ֆիլմում հայր Վիտո Կորնելիուս (1997), «Մատանիների տիրակալը» ֆիլմաշարում Բիլբո Բեգինս (2001—2003)։
1981 թվականին Իեն Հոլմը «Կրակե մարտակառքեր» ֆիլմում դերակատարման համար «Երկրորդ պլանի լավագույն դերասան» անվանակարգում առաջադրվել է Ամերիկյան կինոակադեմիայի «Օսկար» մրցանակին։
1998 թվականին թագուհի Եղիսաբեթ II-ը Հոլմին ձեռնադրել է ասպետ և նրան արքունական կոչում տվել՝ դրամայի զարգացման մեջ ներդրումների համար։
Իեն Հոլմը մահացել է 2020 թվականի հունիսի 19-ի առավոտյան, 88 տարեկանում։ Վախճանը վրա է հասել հիվանդանոցում, նրան շրջապատում էին ընտանիքի անդամները և բժիշկները։ 


== Ծանոթագրություններ ==
Ախմանովո (գյուղ, Պիժանսկի շրջան)

Անվան այլ կիրառումների համար տե՛ս՝ ԱխմանովոԱխմանովո (ռուս.՝ Ахманово), գյուղ Ռուսաստանի Կիրովի մարզի Պիժանսկի շրջանի կազմում։
Բնակչությունը 2002 թվականին գրանցված տվյալներով կազմում էր 557 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նկումբի լեզու

Նկումբի լեզուն (Khumbi) պատկանում է Նիգեր-Կոնգոյական լեզուների ընտանիքի հարավարևմտյան բանտու լեզուներին։ Նկումբի լեզվով խոսում են մոտ 150,000 մարդ։ Լեզուն օգտագործվում է Անգոլայում։
Մելյոժա

Մելյոժա (ռուս.՝ Мелёжа), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Շերնա գետի աջ ափում՝ 38 կմ հեռավորության վրա։ Գետի երկարությունը 39 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300612110000031505
Հիդրոլոգիական ուսումնասիրությունների կոդը - 110003150
Ավազանի կոդը - 09.01.03.006
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գովյանկա

Գովյանկա (ռուս.՝ Говянка), գետ Կամչատկա թերակղզի՝ Ռուսաստանում։ Գետի երկարությունը 30 կմ է։ Թափվում է Պոլովիննայա գետի աջ ափին՝ 8 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000016032


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջեֆ Նիկոլս

Ջեֆ Նիկոլս (անգլ.՝ Jeff Nichols, դեկտեմբերի 7, 1978(1978-12-07), Լիթլ Ռոք, ԱՄՆ)՝ ամերիկացի դերասան, կինոռեժիսոր, սցենարիստ և պրոդյուսեր, միջազգային կինոփառատոների հաղթող։


== Կենսագրություն ==
Ջեֆ Նիկոլսն ավարտել է University of North Carolina School of the Arts համալսարանի հեռուստատեսության բաժինը։ «Գալ ավելի վաղ» ֆիլմում հանդես է եկել որպես դերասան (2006, ռեժիսոր՝ Joey Lauren Adams)։
Ռեժիսորի առաջնելույթը «Հրազենային պատմություն» լիամետրաժ ֆիլմն է, որի պրեմիերան տեղի է ունեցել 2007 թվականին Բեռլինում կայացած միջազգային կինոփառատոնի ընթացքում։ Ֆիլմը ընդգրկվել է 2008 թվականի լավագույն ֆիլմերի ցանկի մեջ։
Ռեժիսորը միջազգային հաջողությունների է հասել Գտիր ապաստան ֆիլմի շնորհիվ (2011)։ Ֆիլմի գլխավոր հերոսն ապրում է մի փոքրիկ քաղաքում իր կնոջ և դստեր հետ։ Հերոսի մոտ անընդհատ զգացողությունն է լինում, որ տորնադո է լինելու, որն ամեն ինչ իր ճանապարհին ոչնչացնելու է, և ընտանիքին զգուշացնում է դրա մասին։ Նա սկսում է կառուցել ստորգետնյա բունկեր, որն իրեն և իր ընտանիքին կպաշտպանի տորնադոյից։ Ռեժիսորը ֆիլմի մասին՝

«Ես զգացի, որ մեր աշխարհը սպասում է դժվարին ժամանակների։ Աճող մտահոգությունը մասնակիորեն պայմանավորված էր տնտեսական պատճառներով, մասամբ էլ այն պատճառով, որ մեծացել էի, և այժմ ունեմ կորցնելու բան։ Այս բոլոր զգացմունքները ես փոխանցել եմ հերոսներին։ Ինձ թվում է, անհանգստության այս զգացումը ներկա է բազմաթիվ ամերիկացիների և այլ երկրների բնակիչների կյանքում։ Ես ուզում էի խոսել այդ երկյուղի ու մտահոգությունների մասին»։
2011 թվականին ֆիլմը ստացել է գլխավոր մրցանակը` Կաննում, «Քննադատության շաբաթ» բաժնում։ 2012 թվականին հիմնականում Կաննի կինոփառատոնում մասնակցել է նրա «Մադ» ֆիլմը։ Ֆիլմի նկարահանումները տևել են ութ շաբաթ։ Երկու տղաներ ծանոթանում են Մադ անունով մի խորհրդավոր մարդու հետ, փախած հանցագործ, ով սպանություն է գործել սիրո պատճառով։
2012 թվականի նոյեմբերին Ջեֆ Նիկոլսը Հռոմի VII կինոփառատոնի ժյուրի նախագահն էր։

2015 թվականին ավարտել է գիտա–ֆանտաստիկ «Հատուկ կեսգիշերային թողարկում» ֆիլմը։ Հայրն ու որդին (օժտված են գերբնական կարողություններ) խուսափում էին կառավարության և կրոնապաշտների հետապնդումներից։ Ֆիլմը ներկայացվել է Բեռլինի կինոփառատոնում 2016 թվականին։
Նյութ (ֆիլմ)՝ խելացի և գեղեցիկ, հետաքրքիր ոճ և տեխնիկական անթերի դրամա։
Ներկայումս սկսել է «Հեղեղ» ֆիլմի նկարահանումները, հիմնված է Ռիչարդ և Միլդրեդ Լավինգ ամուսինների իրական պատմության վրա, Վիրջինիա նահանգի ամուսիններ, ովքեր 1958 թվականին ձերբակալվել և դատապարտվել են մեկ տարվա ազատազրկման՝ միջռասսայական ամուսնության համար։
Ջեֆ Նիկոլսը համարվել է (Նոամամ Մարրոյի հետ միասին) «Ակվամեն» ֆիլմ–կոմիքսի ռեժիսորների թեկնածուներից մեկը։
Նիկոլսը իր աշխատանքում ընդգծել է Մարկ Տվենի ստեղծագործությունների ուժեղ ազդեցությունը։


== Փաստեր ==
Ռեժիսոր «Lucero» խմբի կիթառահար և երգիչ Բեն Նիկոլսի եղբայրն է։
Ռեժիսորի յուրաքանչյուր ֆիլմում խաղում է դերասան Մայքլ Շեննոնը, ով նրա կարծիքով «ամենալավ դերասանն է աշխարհում»։


== Ֆիլմագրություն ==


== Գրականություն ==
Ольга Шакина. Дорога в прекрасной пустоте. «Мад», режиссёр Джефф Николс. Искусство кино. №6, 2012.


== Ծանոթագրություններ ==


== Արտաքին հղումներ ==
Джефф Николс (англ.) Internet Movie Database կայքում
Նունցիո Գալլո

Նունցիո Գալլո (իտալերեն՝ Nunzio Gallo, մարտի 25, 1928(1928-03-25), Նեապոլ, Իտալիա - փետրվարի 22, 2008(2008-02-22), Տելեզե Տերմե, Բենևենտո, Կամպանիա, Իտալիա), իտալացի երգիչ։
1957 թվականին Նունցիո Գալլոն մասնակցել է Եվրատեսիլ 1957 երգի մրցույթին։ Նա ներկայացրել է Ֆրանսիան իր «Corde Della Mia Chitarra» (Իմ կիթառի լարերը) երգով։ Երգը մրցույթի եզրափակչում զբաղեցրել է 6-րդ հորիզոնականը 7 միավորով։


== Ծանոթագրություններ ==
Չարեքտարի վանքի վիմական արձանագրություններ

Ստորև ներկայացված է Արցախի Հանրապետությունում, Շահումյանի շրջանում գտնվող համանուն վանքի վիմական արձանագրությունները՝


== Արձանագրություններ ==


== Տես նաև ==
Չարեքտար
Չարեքտարի վանք


== Ծանոթագրություններ ==
Եռանկյան մակերես

Եռանկյան մակերես, եռանկյան կողմերից մեկին անվանում են հիմք, հիմքն ընտրելուց հետո արդեն կարող են ընտրել բարձրություն, եռանկյան այն հատվածը, որը տարված է հիմքին կոչվում է բարձրություն։
Թեորեմ։ Եռանկյան մակերեսը հավասար է հիմքի և բարձրության արտադրյալի կեսին։

Ապացուցում` Դիցուք S-ը ABC եռանկյան մակերեսն է (նկար 1)։ Որպես եռանկյան հիմք ընդունում են CA կողմը և տանում են h բարձրություն, դա ապացուցելու համար տրվում է հետևյալ բանաձևը` S=1/2 CA x h
Հետևանք 1. Ուղղանկյուն եռանկյան մակերեսը հավասար է նրա էջերի արտադրյալի կեսին։
Հետևանք 2. Եթե երկու եռանկյան բարձրությունները հավասար են, ապա նրանց մակերեսները հարաբերում են ինչպես հիմքերը։
Օգտվելով հետևանք 2–ից՝ ապացուցենք թեորեմ մեկական հավասար անկյուն ունեցող եռանկյունների մակերեսների հարաբերության մասին։
Թեորեմ։ Եթե եռանկյուններից մեկի անկյունը հավասար է մյուսի անկյանը, ապա այդ եռանկյունների մակերեսները հարաբերում են, ինչպես հավասար անկյուն
կազմող կողմերի արտադրյալները։


== Ծանոթագրություններ ==


== Աղբյուրներ ==
Երկրաչափություն 8-րդ դասարան, էջ 100


== Եռանկյան մակերեսի հետ կապված նկարներ ==
Գոթայի ծրագրի քննադատություն (աշխատություն)

«Գոթայի ծրագրի քննադատությունը» (գերմ.՝ Kritik des Gothaer Programms), փաստաթուղթ, հիմնված Կառլ Մարքսի` 1875 թվականի մայիսի սկզբին Գերմանիայի սոցիալ-դեմոկրատական բանվորական կուսակցությանը (ԳՍԴԲԿ) ուղղված գրված «Դիտողություններ գերմանական բանվորական կուսակցության շուրջը» անվամբ նամակի վրա։ Համարվում է մարքսիզմի ծրագրային փաստաթղթերից մեկը։ Հրատարակվել է Ֆրիդրիխ Էնգելսի կողմից, 1891 թվականին։ Լրիվ տեքստն առաջին անգամ հրատարակվել է նախկին ԽՍՀՄ-ում, 1932 թվականին՝ ռուսական, 1933 թվականին՝ գերմանական տարբերակներով։


== Նկարագրություն ==
Մարքսը «կապիտալ» աշխատությունում կատարած հետազոտությունների հիման վրա «Գ․ծ․ք․»-ում առաջին անգամ հստակ ձևակերպում է կոմունիստական հասարակության զարգացման երկու փուլերի՝ սոցիալիզմի և կոմունիզմի վերաբերյալ դրույթը, բնութագրում է դրանց տարբերիչ և ընդհանուր գծերը։ Տալով լիակատար կոմունիզմի համակողմանի բնութագիրը՝ նշում է, որ միայն այսպես կոչված լիակատար կոմունիզմի ժամանակ հասարակությունը կազատվի անցյալի մնացուկներից, կվերանա աշխատանքի հասարակական բաժանման հին ձևը, կանհետանա մտավոր և ֆիզիկակաև աշխատանքի հակադրությունը, աշխատանքը, մնալով իբրև ապրուստի անհրաժեշտ միջոց, միաժամանակ կդառնա առաջին կենսական պահանջմունքը, արտադրողական ուժերի զարգացման հիման վրա կստեղծվի կենսական բարիքների լիակատար առատություն և հնարավոր կլինի իրականացնել կոմունիզմի այսպես կոչված՝ մեծ սկզբունքը՝ «Յուրաքանչյուրն ըստ ընդունակությունների, յուրաքանչյուրին ըստ պաևաևջմունքների»։
Կոմունիզմը Մարքսը դիտում էր որպես «բնապատմական պրոցեսի արդյունք» և հարցը քննարկում հետևյալ կերպ. «․․․ ինչպես բնագետը կդներ մի նոր, ասենք, բիոլոգիական տեսակի զարգացման հարցը, երբ մենք գիտենք, որ այն հենց այս կերպ է ծագել ու այսինչ որոշ ուղղությամբ է կերպարանափոխվում»։ Մարքսը հաստատում էր կապիտալիզմից սոցիալիզմին անցումային շրջանի քաղաքական իշխանության ուրույն ձևի հաստատման անխուսափելիությունը, գտնելով, որ այդ շրջանի պետությունը պետք է լինի «պրոլետարիատի հեղափոխական դիկտատուրան»։ Քննարկվում է նաև կոմունիստական հասարակությունում պետության էվոլյուցիայի հարցը, ցույց է տրվել, որ պետության մահացման պրոցեսի էությունը պետական ֆունկցիաները հասարակականի վերածվելու մեջ է։
Էդվարդ Ավետիսյան (բարերար)

Անվան այլ կիրառումների համար տե՛ս՝ Էդվարդ Ավետիսյան (այլ կիրառումներ)
Վիքիպեդիայում կան հոդվածներ  Ավետիսյան ազգանունով այլ մարդկանց մասին:Էդվարդ Խորենի Ավետիսյան (հուլիսի 23, 1937(1937-07-23), ԱՄՆ), հայազգի բարերար, Ամերիկայի հայ ավետարանչական ընկերակցության հոգաբարձուների (ԱՀԱԸ) խորհրդի անդամ, «Խորեն և Շուշանիկ Ավետիսյան» դպրոցի հիմնադիր, երաժիշտ։


== Կենսագրություն ==
Էդվարդ Ավետիսյանը ծնվել է 1937 թվականին ԱՄՆ-ի Ռոդ Այլենդ նահանգի Փոթակետ քաղաքում։ Էդվարդի ծնողներն Արևմտյան Հայաստանի Խարբերդ քաղաքից էին և ցեղասպանությունից հետո տեղափոխվել են ԱՄՆ։ Ընտանիքում եղել են չորս երեխա՝ Փարամազը, Զվարթը, Էդվարդը և Պողոսը։ Մայրը օգնում էր գտնել Հայոց ցեղասպանությունից կորցրած մարդկանց հարազատներին, օգնում էր նրանց աշխատանք գտնելու հարցում, գրում էր բանաստեղծություններ, որոնք պարբերաբար հրատարակվում էին հայկական մամուլում։ Էդվարդի հայրը մահանում է 1952 թվականի ապրիլի 19-ին։ Էդվարդն այդ ժամանակ տասնչորս տարեկան էր։ 1955 թվականին Էդվարդը ընդունվում է քոլեջ։ Քոլեջն ավարտելուց հետո հանդես է եկել սիմֆոնիկ նվագախմբերի, բալետի և օպերայի երաժիշտների հետ, նվագել է կլառնետ  Boston Pops նվագախմբում։ Հանդես է եկել նաև Հայաստանի պետական ֆիլհարմոնիկ նվագախմբի, Հայաստանի ռադիոյի և հեռուստատեսության նվագախմբի, Հայաստանի ազգային կամերային նվագախմբի հետ։ Էդվարդ Ավետիսյանը տաս տարի շարունակ դասավանդել է նաև Բոստոնի համալսարանում։ Բարելավելով իր ֆինանսական վիճակը՝ Ավետիսյանը զբաղվել է բարեգործությամբ։ 1999 թվականին Էդվարդ Ավետիսյանի միջոցներով Երևանում կառուցվում է «Խորեն և Շուշանիկ Ավետիսյան» դպրոցը,որը կրում է նրա ծնողների անունը։ 2014 թվականի հոկտեմբերի 8-ին Հայաստանի նախագահ Սերժ Սարգսյանը հայապահպանության գործում ներդրած նշանակալի ավանդի համար Էդվարդ Ավետիսյանին պարգևատրել է «Մովսես Խորենացի» մեդալով։ 

Էդվարդ Ավետիսյանի առաջարկով կառուցվել է Հայաստանի Ամերիկյան համալսարանի նոր մասնաշենքը, և եղբոր՝ Փարամազ Ավետիսյանի մահից հետո այն  անվանակոչվել է նրա պատվին։


== Ծանոթագրություններ ==
Էլ Կամպիլյո (այլ կիրառումներ)

Էլ Կամպիլյո, կարող է վերաբերել՝

Էլ Կամպիլյո - քաղաք և համայնք Իսպանիայում, մտնում է Խաեն պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ
Էլ Կամպիլյո - մունիցիպալիտետ Իսպանիայում։ Գտնվում է Վալյադոլիդ պրովինցիայում (Կաստիլիա և Լեոն ինքնավար համայնքում)
Սոկոլ (գյուղ, Բոգորոդսկի շրջան)

Անվան այլ կիրառումների համար տե՛ս՝ ՍոկոլՍոկոլ (ռուս.՝ Сокол), գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարկերի դասակարգում

Հարկ` պետական և (կամ) հասարակական կարիքների բավարարման նպատակով Հայաստանի Հանրապետության պետական և (կամ) համայնքների բյուջեներ վճարվող պարտադիր և անհատույց գումար, որը վճարվում է հարկ վճարողների կողմից` Օրենսգրքով սահմանված կարգով, չափերով և ժամկետներում։
Հայաստանի Հանրապետությունում կիրառվող հարկերը կարելի է դասակարգել հետևյալ կերպ.

Անուղղակի հարկեր -անուղղակի հարկերը, ի տարբերություն ուղղակի հարկերի, սահմանվում են միջոցների շրջանառության համար, փաստացի գանձվում են վերջնական սպառողներից։ Անուղղակի հարկերը սահմանվում են ապրանքների ու ծառայությունների գների նկատմամբ, վճարվում են սպառողների կողմից և մուտքագրվում պետական բյուջե։ Այդ հարկերից են`Ավելացած արժեքի հարկ
Ակցիզային հարկՈւղղակի հարկեր։ Ուղղակի են կոչվում այն հարկերը, որոնցով հարկվում են սուբյեկտների եկամուտները և տնօրինվող օբյեկտները։ Դրանցից են եկամտային հարկը, շահութահարկը, գույքահարկը, ժառանգության հարկը, նվիրատվության հարկը, հողի հարկը, ռեսուրսների հարկը։Շահութահարկ (անձնական)
Եկամտային հարկ (անձնական)
Գույքահարկ (իրական կամ գույքային)
Հողի հարկ (իրական կամ գույքային)Ընդհանրապես կան հարկերի դասակարգման այլ չափանիշներ.

ռեպարտիցիոն (հավասարաչափ բոլոր հարկատուների համար) և քանակական (բաժնային, քվոտային, որը հաշվի էառնում վճարունակությունը)
ամրագրված և կարգավորիչ հարկեր
համապետական (գանձվում են կենտրոնական կառավարման մարմինների կողմից և մուտք են գործում պետական բյուջե) և տեղական հարկեր (անշարժ գույքի հարկը, տրանսպորտային հարկը և այլն, որոնք գանձվում են տեղական մարմինների կողմից), առանձնացնում են նաև ռեգիոնալ հարկեր։
ընդհանուր նշանակության (ներառվում են երկրի պետական բյուջե) և նպատակային նշանակության հարկեր (ներառվում են հատուկ ֆոնդեր)
կանոնավոր և միանգամյա հարկեր


== Գրականություն ==
«Հարկային օրենսդրության հիմունքներ» 2003 թ., Ա. Թամազյան
«Տնտեսագիտության տեսություն» ուսումնական ձեռնարկ, 2009 թ., Գ. Կիրակոսյան, Ի. Խլղաթյան